Hat kötete jelent meg és száznál több tudományos közleménye romániai- és nemzetközi szakfolyóiratok hasábjain látott napvilágot. A rendszerváltás után hangoztatta a magyar nyelven alkotott kultúra magyar nyelven való elsajátításának szükségességét, kiállt az önálló magyar egyetem létesítése mellett. Tudományos konferenciákon és kongresszusokon vett részt, szakmai tudományos társaságokban tevékenykedett, a Professzorok Világtanácsában is. 1967-ben a Magyar Hidrológiai Társaság külföldi tiszteleti tagjai közé választotta.